Document ID: 32000D0804

Απόφαση του Συμβουλίου
της 4ης Δεκεμβρίου 2000
σχετικά με τη σύναψη συμφωνιών για το εμπόριο κλωστοϋφαντουργικών προϊόντων με ορισμένες τρίτες χώρες (Δημοκρατία της Λευκορωσίας, Βασίλειο του Νεπάλ, Πρώην Γιουγκοσλαβική Δημοκρατία της Μακεδονίας, Αρμενία, Αζερμπαϊτζάν, Γεωργία, Καζακστάν, Μολδαβία, Τατζικιστάν, Τουρκμενιστάν, Ουζμπεκιστάν, Λαϊκή Δημοκρατία της Κίνας, Ουκρανία, Αραβική Δημοκρατία της Αιγύπτου)
(2000/804/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως, το άρθρο 133, σε συνδυασμό με το άρθρο 300 παράγραφος 2 πρώτο εδάφιο, πρώτη πρόταση,
την πρόταση της Επιτροπής,
Εκτιμώντας τα ακόλουθα:
(1) Η Επιτροπή διαπραγματεύτηκε, εξ ονόματος της Ευρωπαϊκής Κοινότητας, συμφωνίες για το εμπόριο κλωστοϋφαντουργικών προϊόντων με ορισμένες τρίτες χώρες.
(2) Οι εν λόγω συμφωνίες εφαρμόζονται προσωρινά υπό τον όρο της αμοιβαιότητας(1).
(3) Η συμφωνία υπό μορφήν ανταλλαγής επιστολών, με τη Δημοκρατία του Καζακστάν, για το εμπόριο κλωστοϋφαντουργικών προϊόντων, υπογράφηκε στις 27 Ιουνίου 2000, υπό την επιφύλαξη της συνάψεώς της.
(4) Οι εν λόγω συμφωνίες θα πρέπει να εγκριθούν,
ΑΠΟΦΑΣΙΖΕΙ:
Άρθρο 1
Οι συμφωνίες που απαριθμούνται στο παράρτημα της παρούσας απόφασης, εγκρίνονται εξ ονόματος της Κοινότητας.
Άρθρο 2
Ο Πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τις συμφωνίες, εξαιρέσει της συμφωνίας σχετικά με το Καζακστάν(2), δεσμεύοντας την Κοινότητα.
Άρθρο 3
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 4 Δεκεμβρίου 2000.

Labels: 1
15
5